KOMMISSIONENS GENNEMFØRELSESFORORDNING (EU) Nr. 618/2011
af 24. juni 2011
om ophævelse af suspensionen af indsendelse af ansøgninger om importlicenser for sukkerprodukter under toldkontingent 09.4380
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
under henvisning til Kommissionens forordning (EF) nr. 891/2009 af 25. september 2009 om åbning og forvaltning af fællesskabstoldkontingenter for sukker (2), særlig artikel 5, stk. 2, og
ud fra følgende betragtninger:
(1)
Kommissionens gennemførelsesforordning (EU) nr. 302/2011 af 28. marts 2011 om åbning af et toldkontingent for undtagelsesvis import af visse sukkermængder i produktionsåret 2010/11 (3) har suspenderet importtolden for sukker henhørende under KN-kode 1701 og med løbenummer 09.4380 for en mængde på 300 000 tons.
(2)
Indsendelse af ansøgninger om importlicenser for løbenummer 09.4380 blev suspenderet fra 20. april 2011 ved Kommissionens gennemførelsesforordning (EU) nr. 393/2011 af 19. april 2011 om tildelingskoefficienten for udstedelse af de importlicenser, der er ansøgt om fra 1. til 7. april 2011 for sukkerprodukter under visse toldkontingenter og suspension af indsendelse af ansøgninger om sådanne licenser (4) i overensstemmelse med forordning (EF) nr. 891/2009.
(3)
Kommissionens gennemførelsesforordning (EU) nr. 589/2011 af 20. juni 2011 om ændring af gennemførelsesforordning (EU) nr. 302/2011 om åbning af et toldkontingent for undtagelsesvis import af visse sukkermængder i produktionsåret 2010/11 (5) har forhøjet de mængder, for hvilke importtolden for sukker henhørende under KN-kode 1701 og med løbenummer 09.4380 suspenderes til 30. september 2011, med 200 000 tons.
(4)
Suspensionen af indsendelsen af ansøgninger bør derfor ophæves.
(5)
Forvaltningskomitéen for den Fælles Markedsordning for Landbrugsprodukter har ikke afgivet udtalelse inden for den af formanden fastsatte frist -
VEDTAGET DENNE FORORDNING:
Artikel 1
Den suspension, som er fastsat ved gennemførelsesforordning (EU) nr. 393/2011 om indsendelse af ansøgninger om importlicenser for løbenummer 09.4380 fra 20. april 2011, ophæves.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. juni 2011.